Մինչեւ շվեդները փորձում էին լուծել դեպի Ջորդան Պիկֆորդի պաշտպանած դարպասը գրավելու հարցը, անգլիացիներին հաջողվեց հանդիպման 30-րդ րոպեին բացել խաղի հաշիվը։ Անկյունային հարվածի խաղարկումից հետո Հարի Մագուայրը բոլորից բարձր ցատկեց եւ գլխի հարվածով գոլի հեղինակ դարձավ։ Ի պատասխան շվեդները մի քանի վտանգավոր գրոհներ կազմակերպեցին, մի դեպքում էլ կարող էին աչքի ընկնել մինչեւ ընդմիջում, սակայն բարձունքի վրա էր անգլիացիների դարպասապահ Ջորդան Պիկֆորդը։